Asetus lähempiä määräyksiä sotatuomioistuimista ja oikeudenkäynnistä niissä annetun lain soveltamisesta sisältävän asetuksen muuttamisesta (1952)
<div style="margin-left:1em;margin-right:25em">

Asetus

lähempiä määräyksiä sotatuomioistuimista ja oikeudenkäynnistä niissä

annetun lain soveltamisesta sisältävän asetuksen muuttamisesta.

Annettu Helsingissä 26 päivänä syyskuuta 1952.

__

  Oikeusministerin esittelystä muutetaan lähempiä määräyksiä sotatuomioistuimista ja oikeudenkäynnistä niissä annetun lain soveltamisesta sisältävää, 30 päivänä huhtikuuta 1920 annettua asetusta (127/20) seuraavasti:

1 §.

  Lähempiä määräyksiä sotatuomioistuimista ja oikeudenkäynnistä niissä annetun lain soveltamisesta sisältävän, 30 päivänä huhtikuuta 1920 annetun asetuksen (127/20) 1 ja 4 luku sekä 13 ja 14 § kumotaan.

2 §.

  Mitä 1 §:ssä mainitussa asetuksessa säädetään sotaylioikeudesta, on, mikäli laeista tai asetuksista ei muuta johdu, sovellettava Helsingin hovioikeuteen.

  Samoin sovellettakoon Helsingin hovioikeuden kanneviskaaliin, mitä edellä sanotussa asetuksessa sotaviskaalista on säädetty.

3 §.

  Tämä asetus tulee voimaan 1 päivänä lokakuuta 1952.

Helsingissä 26 päivänä syyskuuta 1952.

Tasavallan Presidentti

J. K. PAASIKIVI.

Oikeusministeri Sven Högström.

Sotatuomioistuimet